title: 83/417/EEZ: Direktiva Vijeća od 25. srpnja 1983. o usklađivanju zakonodavstava država članica koja se odnose na određene mliječne bjelančevine (kazeine i kazeinate) namijenjene za prehranu ljudi

text:
               13/Sv. 026

               HR

               Službeni list Europske unije

               78

         31983L0417

               L 237/25

               SLUŽBENI LIST EUROPSKE UNIJE

               25.07.1983.

      DIREKTIVA VIJEĆA

   od 25. srpnja 1983.
   o usklađivanju zakonodavstava država članica koja se odnose na određene mliječne bjelančevine (kazeine i kazeinate) namijenjene za prehranu ljudi
   (83/417/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da zakoni i drugi propisi na snazi u nekim državama članicama definiraju sastav i proizvodne karakteristike kazeina i kazeinata namijenjenih za prehranu ljudi, zajedno s uvjetima kojima ti proizvodi moraju udovoljavati kako bi se u pogledu njih mogle koristiti određene oznake ili kako bi njihova upotreba u pripremi druge hrane mogla biti dopuštena; budući da takve odredbe trenutačno ne postoje u drugim državama članicama;
   budući da je ova situacija takva da ometa slobodu kretanja kazeina i kazeinata namijenjenih za prehranu ljudi te stvara uvjete nepoštenog tržišnog natjecanja među korisnicima; budući da stoga izravno utječe na uspostavljanje i funkcioniranje zajedničkog tržišta;
   budući da je stoga potrebno na razini Zajednice odrediti pravila koja se moraju poštovati u pogledu sastava i označivanja tih proizvoda;
   budući da se trenutačno jestivi kazeini i kazeinati u pravilu ne prodaju krajnjem potrošaču; međutim, budući da će se, ako bi došlo do takve prodaje, primijeniti i Direktiva Vijeća 79/112/EEZ od 18. prosinca 1978. o usklađivanju zakonodavstava država članica u odnosu na na označivanje, prezentiranje i reklamiranje hrane za prodaju krajnjem potrošaču (4);
   budući da je, s druge strane, s ciljem olakšavanja trgovine preporučljivo na razini Zajednice donijeti pravila za označivanje primjenljiva na jestive kazeine i kazeinate namijenjene za upotrebu unutar trgovine;
   budući da preliminarni program Europske ekonomske zajednice za zaštitu potrošača i informacijsku politiku (5) predviđa djelovanje Zajednice u područjima koja su od posebne važnosti za zaštitu zdravlja i sigurnosti potrošača, poglavito u području hrane;
   budući da postupak definiranja postupaka uzorkovanja i metoda analize potrebnih za ispitivanje sastava i ostalih svojstava ovih proizvoda predstavlja tehničku provedbenu mjeru čije donošenje treba biti povjereno Komisiji radi pojednostavnjenja i ubrzanja postupka;
   budući da je, u svim slučajevima u kojima Vijeće ovlasti Komisiju da provede pravila primjenljiva na hranu namijenjenu prehrani ljudi, potrebno predvidjeti postupak za uspostavljanje bliske suradnje između država članica i Komisije unutar Stalnog odbora za hranu koji je osnovan Odlukom Vijeća 69/414/EEZ (6),
   DONIJELO JE OVU DIREKTIVU:
   Članak 1.
   1.   Ova se Direktiva odnosi na mliječne bjelančevine, kako je definirano u prilozima, namijenjene prehrani ljudi te na njihove smjese.
   2.   Za potrebe ove Direktive:

               —

               „kazein” znači glavna bjelančevina mlijeka, oprana i osušena, netopiva u vodi i dobivena od obranog mlijeka postupcima taloženja:

                           —

                           dodatkom kiseline, ili

                           —

                           mikrobiološkim zakiseljavanjem, ili

                           —

                           upotrebom sirila, ili

                           —

                           upotrebom drugih enzima za zgrušavanje mlijeka,

                     uz mogućnost prethodne upotrebe postupaka ionske izmjene te postupaka koncentriranja;

               —

               „kazeinati” znači proizvodi dobiveni sušenjem kazeina obrađenih sredstvima za neutralizaciju,

               —

               „obrano mlijeko” znači mlijeko jedne ili više krava kojem nije ništa dodano te kojem je smanjena samo količina masti.

         Članak 2.
   Države članice poduzimaju sve potrebne mjere kako bi osigurale da se:

               —

               proizvodi definirani u prilozima mogu se stavljati na tržište samo ako su u skladu s definicijama i pravilima utvrđenim u ovoj Direktivi i njezinim prilozima, i

               —

               proizvodima koji ne udovoljavaju kriterijima utvrđenim u prilozima daju nazivi i budu označeni na način koji kupca neće dovesti u zabludu u pogledu njihove prirode, kvalitete ili upotrebe.

         Članak 3.
   Nazivi navedeni u prilozima rezervirani su za definirane proizvode i moraju se koristiti u trgovini za označivanje tih proizvoda.
   Članak 4.
   1.   Ne dovodeći u pitanje Direktivu 79/112/EEC i ne dovodeći u pitanje odredbe koje će Zajednica donijeti u pogledu označivanja hrane koja nije namijenjena krajnjem potrošaču, jedine obvezne pojedinosti koje moraju biti označene na pakovanjima, spremnicima ili deklaracijama proizvoda definiranih u prilozima, pojedinosti koje moraju biti jasno vidljive, lako čitljive i napisane neizbrisivim slovima, su sljedeće:

               (a)

               naziv rezerviran za te proizvode u skladu s člankom 3. uz, u slučaju kazeinata, oznaku kationa ili kationâ;

               (b)

               u slučaju proizvoda koji se stavljaju na tržište kao smjese:

                           —

                           riječ „smjesa …” nakon koje slijede nazivi različitih proizvoda koji sačinjavaju smjesu, po opadajućem redoslijedu s obzirom na masu,

                           —

                           oznaka kationa ili kationâ u slučaju kazeinata ili kazeinatâ,

                           —

                           udio bjelančevina u slučaju mješavina koje sadrže kazeinate;

               (c)

               neto količina izražena u sljedećim jedinicama mase: kilogramima ili gramima. Do kraja prijelaznog razdoblja tijekom kojeg je u Zajednici dopuštena upotreba imperijalnih mjernih jedinica sadržanih u poglavlju D Priloga Direktivi Vijeća 71/354/EEZ od 18. listopada 1971. o usklađivanju zakonodavstava država članica u odnosu na mjerne jedinice (7), kako je zadnje izmijenjena Direktivom 76/770/EEZ (8), Irska i Ujedinjena Kraljevina mogu dozvoliti da količine budu iskazane samo u imperijalnim mjernim jedinicama izračunanim na temelju sljedećih stopa konverzije:

                           —

                           =

                           1 ml

                           =

                           0,0352 unce tekućine,

                           —

                           =

                           1 l

                           =

                           1,760 pinta ili 0,220 galona,

                           —

                           =

                           1 g

                           =

                           0,0353 unce (avoirdupois mjerni sustav),

                           —

                           =

                           1 kg

                           =

                           2,205 funte;

               (d)

               ime ili tvrtka i adresa proizvođača ili pakiratelja ili prodavatelja s poslovnim nastanom u Zajednici;
               međutim, u slučaju domaće proizvodnje, države članice mogu zadržati na snazi nacionalne odredbe koje zahtijevaju navođenje pojedinosti o proizvodnom objektu ili objektu u kojem se provodi pakiranje;

               (e)

               u slučaju proizvoda uvezenih iz trećih zemalja, naziv zemlje podrijetla;

               (f)

               datum proizvodnje ili neku drugu oznaku pomoću koje je moguće identificirati seriju.

         2.   Države članice zabranit će stavljanje na tržište jestivih kazeina i kazeinata na svojem državnom području ako pojedinosti iz stavka 1., točaka (a), (b), (e) i (f) nisu navedene na jeziku koji je lako razumljiv kupcu, osim ako kupcu takve informacije nisu pružene drugim sredstvima; ova odredba ne isključuje navođenje tih pojedinosti na nekoliko jezika.
   Pojedinosti navedene u stavku 1. točki (b), trećoj alineji, točkama (c), (d) i (e), trebaju biti navedene samo u popratnom dokumentu. Za prijevoz u rasutom stanju ovo odstupanje može se proširiti na točku (b), drugu alineju i točku (f).
   Članak 5.
   Ne dovodeći u pitanje odredbe Zajednice koje će biti donesene u području zdravlja i higijene u vezi s osnovnim tvarima iz priloga I. i II., takvi proizvodi moraju biti podvrgnuti toplinskoj obradi nakon koje je test na fosfatazu negativan.
   Članak 6.
   1.   Države članice poduzimaju sve potrebne mjere kako bi osigurale da trgovina proizvodima iz članka 1. koji udovoljavaju definicijama i pravilima utvrđenim u ovoj Direktivi i njezinim prilozima ne može biti ometana primjenom neusklađenih nacionalnih odredaba kojima se uređuju sastav, proizvodne specifikacije, pakiranje ili označivanje tih proizvoda ili hrane općenito.
   2.   Stavak 1. ne primjenjuje se na neusklađene odredbe koje su opravdane na temelju:

               —

               zaštite javnog zdravlja,

               —

               sprečavanja prijevare, osim ako bi takve odredbe mogle ometati primjenu definicija i pravila utvrđenih ovom Direktivom,

               —

               zaštite industrijskog i komercijalnog vlasništva, oznaka izvora, registrirane oznake podrijetla te sprečavanja nepoštenog tržišnog natjecanja.

         Članak 7.
   1.   Ako, na temelju novih informacija ili ponovne procjene postojećih informacija provedene nakon donošenja ove Direktive, neka od država članica ustanovi da postoje detaljni dokazi da se u proizvodima navedenim u prilozima I. i II. upotrebljavaju neke od tvari navedenih u njima ili da maksimalna količina takve tvari koja smije biti upotrijebljena predstavlja opasnost za zdravlje ljudi, čak i ako udovoljava odredbama ove Direktive, ta država članica može privremeno obustaviti ili ograničiti primjenu tih odredaba na svom državnom području. Ona o tome odmah obavješćuje ostale države članice i Komisiju te navodi razloge za svoju odluku.
   2.   Komisija što je prije moguće razmatra razloge koje je navela ta država članica te se savjetuje s državama članicama unutar Stalnog odbora za hranu; ona odmah dostavlja svoje mišljenje i poduzima odgovarajuće mjere.
   3.   Ako Komisija smatra da su izmjene Direktive potrebne kako bi se otklonile poteškoće iz stavka 1. i zaštitilo zdravlje ljudi, pokreće postupak predviđen u članku 10. s ciljem donošenja tih izmjena. U tom slučaju, država članica koja je donijela zaštitne mjere može ih zadržati dok izmjene ne stupe na snagu.
   Članak 8.
   Vijeće, djelujući na prijedlog Komisije, donosi kriterije čistoće za pomoćne tvari navedene u prilozima, ako je potrebno.
   Članak 9.
   U skladu s postupkom utvrđenim u članku 10., određuje se sljedeće:

               (a)

               metode analize potrebne za provjeru kriterija čistoće iz članka 8.;

               (b)

               postupke uzorkovanja i metode analize potrebne za provjeru sastava i proizvodnih specifikacija tijekom proizvodnje proizvoda definiranih u prilozima.

         Članak 10.
   1.   Kod pozivanja na postupak utvrđen u ovom članku, predmet dostavlja Stalnom odboru za hranu koji je osnovan Odlukom 69/414/EEZ, dalje u tekstu „Odbor”, njegov predsjednik, bilo na vlastitu inicijativu ili na zahtjev predstavnika države članice.
   2.   Komisija dostavlja Odboru nacrt mjera koje treba donijeti. Odbor daje svoje mišljenje o tom nacrtu u roku koji predsjednik Odbora odredi uzimajući u obzir hitnost predmeta. Odbor donosi odluku većinom od najmanje 45 glasova, a glasovi država članica ponderiraju se u skladu s člankom 148. stavkom 2. Ugovora. Predsjednik ne sudjeluje u glasovanju.

               3.

                           (a)

                           Komisija donosi razmatrane mjere ako su u skladu s mišljenjem Odbora.

                           (b)

                           Ako razmatrane mjere nisu u skladu s mišljenjem Odbora ili ako takvo mišljenje nije izdano, Komisija Vijeću odmah dostavlja prijedlog o mjerama koje treba poduzeti. Vijeće odlučuje kvalificiranom većinom.

                           (c)

                           Ako po isteku razdoblja od tri mjeseca od datuma kad je predmet dostavljen Vijeću, Vijeće nije donijelo odluku, Komisija donosi predložene mjere.

         Članak 11.
   Ova se Direktiva ne primjenjuje na proizvode iz članka 1. namijenjene za izvoz u treće zemlje.
   Članak 12.
   Države članice donose izmjene svog zakonodavstva koje mogu biti potrebne radi usklađivanja s ovom Direktivom i odmah o tome obavješćuju Komisiju; tako izmijenjeno zakonodavstvo primjenjuje se tako da:

               —

               dozvoli trgovinu proizvodima koji su u skladu s ovom Direktivom, najkasnije dvije godine od priopćenja o Direktivi (9),

               —

               zabrani trgovinu proizvodima koji nisu u skladu s ovom Direktivom tri godine nakon priopćenja o Direktivi.

         Članak 13.
   Ova je Direktiva upućena državama članicama.

      Sastavljeno u Bruxellesu 25. srpnja 1983.

            Za Vijeće

            Predsjednik

         C. SIMITIS

      (1)  SL C 50, 24.2.1979., str. 5.

      (2)  SL C 140, 5.6.1979., str. 174.

      (3)  SL C 247, 1.10.1979., str. 54.

      (4)  SL L 33, 8.2.1979., str. 1.

      (5)  SL C 92, 25.4.1975., str. 1.

      (6)  SL L 291, 29.11.1969., str. 9.

      (7)  SL L 243, 29.10.1971., str. 29.

      (8)  SL L 262, 27.9.1976., str. 204.

      (9)  Ova je Direktiva priopćena državama članicama
									2. kolovoza 1983.
   PRILOG I.
   JESTIVI KAZEINI
   I.   NAZIVI I DEFINICIJE

               (a)

               „Jestivi kiseli kazein” znači jestivi kazein dobiven taloženjem uz upotrebu pomoćnih sredstava i mljekarskih kultura navedenih u odjeljku II. točki (d) koji udovoljava zahtjevima propisanim u odjeljku II.

               (b)

               „Jestivi slatki kazein” znači jestivi kazein dobiven taloženjem uz upotrebu pomoćnih sredstava navedenih u odjeljku III. točki (d) koji udovoljava zahtjevima propisanim u odjeljku III.

         II.   ZAHTJEVI PRIMJENLJIVI NA „JESTIVI KISELI KAZEIN”
   (a)   Osnovni čimbenici sastava

               1.   Maksimalni maseni udio vode

               10,0   %

               2.   Minimalni maseni udio mliječnih bjelančevina izražen na osušeni ekstrakt
               uz minimalni maseni udio kazeina

               95     %
               90     %

               3.   Maksimalni maseni udio mliječne masti izražen na suhu tvar

               2,25 %

               4.   Maksimalna kiselost, koju je moguće titrirati, izražena utroškom 10-postotne otopine natrijevog hidroksida

               0,27 ml/g

               5.   Maksimalni maseni udio pepela (uključujući P2O5)

               2,5    %

               6.   Maksimalni maseni udio bezvodne laktoze

               1       %

               7.   Maksimalna količina taloga (spaljene čestice)

               22,5 mg u 25 g

         (b)   Kontaminanti

               Maksimalna količina olova

               1 mg/kg

         (c)   Nečistoće

               Bez stranih tvari (kao što su čestice drva ili metala, dlake ili dijelovi kukaca)

               u 25 g

         (d)   Neškodljive pomoćne tvari i bakterijske kulture prikladne za prehranu ljudi

               i.

                           —

                           mliječna kiselina (E 270)

                           —

                           kloridna kiselina

                           —

                           sumporna kiselina

                           —

                           limunska kiselina (E 330)

                           —

                           octena kiselina (E 260)

                           —

                           ortofosforna kiselina

               ii.

                           —

                           sirutka

                           —

                           mljekarske kulture koje proizvode mliječnu kiselinu

         (e)   Senzorska svojstva

               1.

               :

                  Miris

               :

               bez stranih mirisa

               2.

               :

                  Izgled

               :

               boja u rasponu od bijele do žućkasto bijele; proizvod ne smije sadržavati grudice koje se ne razdjeljuju pod slabim pritiskom.

         III.   ZAHTJEVI PRIMJENLJIVI NA „JESTIVI SLATKI KAZEIN”
   (a)   Osnovni čimbenici sastava

               1.   Maksimalni maseni udio vode

               10 % m/m

               2.   Minimalni maseni udio mliječnih bjelančevina izražen na suhu tvar
               uz minimalni maseni udio kazeina

               84 %
               95 %

               3.   Maksimalni maseni udio mliječne masti izražen na suhu tvar

               2 %

               4.   Maksimalni maseni udio pepela (uključujući P2O5)

               7,5 %

               5.   Maksimalni maseni udio bezvodne laktoze

               1 %

               6.   Maksimalna količina taloga (spaljene čestice)

               22,5 mg u 25 g

         (b)   Kontaminanti

               Maksimalna količina olova

               1 mg/kg

         (c)   Nečistoće

               Mez stranih tvari (kao što su čestice drva ili metala, dlake ili dijelovi kukaca)

               u 25 g

         (d)   Neškodljive pomoćne tvari prikladne za prehranu ljudi

               —

               sirila

               —

               ostali enzimi za zgrušavanje mlijeka

         (e)   Senzorska svojstva

               1.

               :

                  Miris

               :

               bez stranih mirisa

               2.

               :

                  Izgled

               :

               boja u rasponu od bijele do žućkasto bijele; proizvod ne smije sadržavati grudice koje se ne razdjeljuju pod slabim pritiskom.

         PRILOG II.
   JESTIVI KAZEINATI
   I.   NAZIVI I DEFINICIJE
   „Jestivi kazeinati” znači kazeinati dobiveni od jestivih kazeina upotrebom sredstava za neutralizaciju čija je kakvoća prikladna za upotrebu u proizvodnji hrane koja su navedena u odjeljku II. točki (d), i koji udovoljavaju zahtjevima propisanim u odjeljku II.
   II.   ZAHTJEVI PRIMJENLJIVI NA JESTIVE KAZEINATE
   (a)   Osnovni čimbenici sastava

               1.   Maksimalni maseni udio vode

               8 %

               2.   Minimalni maseni udio mliječne bjelančevine kazeina izražen na suhu tvar

               88 %

               3.   Maksimalni maseni udio mliječne masti izražen na suhu tvar

               2,0 %

               4.   Maksimalni maseni udio bezvodne laktoze

               1,0 %

               5.   pH vrijednost

               6,0 do 8,0

               6.   Maksimalna količina taloga (spaljene čestice)

               22,5 mg u 25 g

         (b)   Kontaminanti

               Maksimalna količina olova

               1 mg/kg

         (c)   Nečistoće

               Bez stranih tvari (kao što su čestice drva ili metala, dlake ili dijelovi kukaca)

               u 25 g

         (d)   Pomoćne tvari prikladne za upotrebu u proizvodnji hrane
   (neobvezna neutralizirajuća i puferska sredstva):

               hidroksidi
               karbonati
               fosfati
               i citrati

               natrija
               kalija
               kalcija
               amonijaka
               i magnezija

         (e)   Svojstva

               1.

               :

                  Miris

               :

               vrlo blagi strani okusi i mirisi.

               2.

               :

                  Izgled

               :

               boja u rasponu od bijele do žućkasto bijele; proizvod ne smije sadržavati grudice koje se ne razdjeljuju pod slabim pritiskom.

               3.

               :

                  Topljivost

               :

               gotovo potpuno topljivo u destiliranoj vodi, uz izuzetak kalcijevog kazeinata.


title: Direktiva Vijeća 96/90/EZ od 17. prosinca 1996. o izmjeni Direktive Vijeća 92/118/EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenima u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ

text:
               03/Sv. 59

               HR

               Službeni list Europske unije

               24

         31996L0090

               L 013/24

               SLUŽBENI LIST EUROPSKE UNIJE

         DIREKTIVA VIJEĆA 96/90/EZ
   od 17. prosinca 1996.
   o izmjeni Direktive Vijeća 92/118/EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenima u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ
   VIJEĆE EUROPSKE UNIJE,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da Direktiva Vijeća 92/118/EEZ od 17. prosinca 1992. EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktivi 89/662/EEZ te, s obzirom na patogene tvari, iz Direktive 90/425/EEZ (4), predviđa sastavljanje popisa Zajednice za objekte za koje je nadležno tijelo u trećoj zemlji dostavilo jamstva Zajednici da objekti u pitanju ispunjavaju zahtjeve Zajednice;
   budući da je za kože papkara, kosti, rogove, papke i proizvode od njih, pčelinje proizvode, lovačke trofeje, gnoj, vunu, dlaku, čekinje i perje, navedene u Prilogu I. poglavljima 3., 5. dijelu B, 12., 13., 14. i 15., i med dovoljno osigurati da je objekt registriralo nadležno tijelo u trećoj zemlji;
   budući da se meso reptila i vrsta koje nisu uključene u posebne zahtjeve i proizvodi dobiveni od takvog mesa konzumiraju u Zajednici, potrebno je odrediti zdravstvene uvjete za proizvodnju, stavljanje na tržište i uvoz ovih proizvoda životinjskog podrijetla;
   budući da se Direktiva Vijeća 92/46/EEZ od 16. lipnja 1992. o utvrđivanju zdravstvenih pravila za proizvodnju i stavljanje na tržište sirovog mlijeka, toplinski obrađenog mlijeka i proizvoda dobivenih od mlijeka (5) primjenjuje na mlijeko i na proizvode dobivene samo od mlijeka krava, ovaca, koza i bivola;
   budući da bi trgovina i uvoz mlijeka i proizvoda dobivenih od mlijeka drugih životinjskih vrsta trebali biti predmet posebnih zdravstvenih uvjeta;
   budući da je zbog toga važno povjeriti Komisiji, u skladu s postupkom Stalnog veterinarskog odbora, zadaću donošenja potrebnih provedbenih mjera kako bi se osigurali jedinstveni zdravstveni uvjeti za proizvodnju, stavljanje na tržište i uvoz ovih proizvoda životinjskog podrijetla;
   budući da je potrebno odrediti da se ova Direktiva primjenjuje bez utjecaja na Uredbu Vijeća (EEZ) br. 3626/82 od 3. prosinca 1982. o primjeni u Zajednici Konvencije o međunarodnoj trgovini ugroženim divljim životinjskim i biljnim vrstama (6),
   DONIJELO JE OVU DIREKTIVU:
   Članak 1.
   Direktiva 92/118/EEZ zamjenjuje se sljedećim:

               1.

               U članku 10.,

                           i.

                           stavak 2. točka (b) zamjenjuje se sljedećim:

                                       „(b)

                                       ako nije drukčije određeno u Prilogu II.,

                                                   —

                                                   proizvodi navedeni u poglavljima 3., 5. dijelu B, 12., 13., 14. točki I. (neprerađeni gnoj) i 15. Priloga I. i med moraju dolaziti iz objekta koji je registriralo nadležno tijelo treće zemlje;

                                                   —

                                                   proizvodi, osim onih iz prve alineje moraju dolaziti iz objekata na popisu Zajednice, koji će se sastaviti u skladu s postupkom iz članka 18.;”

                           ii.

                           u stavku 3. točki (a), potrebno je umetnuti sljedeći treći podstavak:
                           „U očekivanju detaljnih pravila za primjenu predviđenu u četvrtoj i petoj alineji poglavlja 2. Priloga II., države članice će osigurati da uvoz tamo navedenih proizvoda podliježe sukladnosti s minimalnim jamstvima, koje određuju spomenute alineje.”;

                           iii.

                           stavak 3. točka (b) briše se;

                           iv.

                           u stavku 6., izraz „u stavku 2. točki (a) i stavku 3. točki (b)” zamjenjuje se sljedećim „u stavku 2. točkama (a) i (b) drugoj alineji”.

               2.

               U uvodnom stavku Priloga II. poglavlja 2. riječi „Do 1. siječnja 1994.” zamjenjuju se sljedećim „Do 1. srpnja 1997.”

               3.

               Sljedeće alineje dodaju se Prilogu II. poglavlju 2.:

                           „—

                           za trgovinu i uvoz mlijeka i mliječnih proizvoda, namijenjenih prehrani ljudi, a dobivenih od vrsta životinja koje ne pokriva Direktiva 92/46/EEZ; ovisno o vrsti, mogu se propisati posebni zahtjevi u pogledu:

                                       —

                                       zdravlja životinja i zdravstvenog statusa mliječnih stada, a posebno u pogledu tuberkuloze i bruceloze;

                                       —

                                       higijene u pogledu

                                                   —

                                                   mužnje,

                                                   —

                                                   sakupljanja, prijevoza, obrade i prerade mlijeka,

                                                   —

                                                   osoblja,

                                       —

                                       testiranja na rezidue farmakološki i/ili hormonalno aktivnih tvari, antibiotika, pesticida i drugih štetnih tvari u mlijeku ili mliječnim proizvodima,

                                       —

                                       kriterija koji se odnose na sirovo mlijeko kao sirovinu,

                                       —

                                       mikrobioloških kriterija koji se odnose na gotove proizvode,

                           —

                           proizvodnje, stavljanja na tržište i uvoza mesa podrijetlom od vrsta životinja za koje ne postoje posebni zahtjevi, a posebno mesa reptila i njihovih proizvoda namijenjenih prehrani ljudi.
                           Ovisno o vrsti, posebni zahtjevi mogu se propisati u pogledu:

                                       —

                                       mikrobioloških i parazitoloških kriterija,

                                       —

                                       higijene klanja,

                                       —

                                       testiranja na prisutnost rezidua.”

         Članak 2.
   1.   Države članice donose zakone i druge propise potrebne za usklađivanje s odredbama ove Direktive do 1. srpnja 1997. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 17. prosinca 1996.

            Za Vijeće

            Predsjednik

         I. YATES

      (1)  SL C 110, 16.4.1996., str. 9.

      (2)  SL C 347, 18.11.1996.

      (3)  Mišljenje dostavljeno 27. studenoga 1996. (još nije objavljeno u Službenom listu).

      (4)  SL L 62, 15.3.1993., str. 49. Direktiva kako je zadnje izmijenjena Odlukom Komisije 96/340/EZ (SL L 129, 30.5.1996., str. 25.).

      (5)  SL L 268, 14.9.1992., str. 1.

      (6)  SL L 384, 31.12.1982., str. 1. Uredba kako je zadnje izmijenjena Uredbom (EEZ) br. 197/90 (SL L 29, 31.1.1990., str. 1.).


title: Direktiva Komisije 2011/66/EU od 1. srpnja 2011. o izmjeni Direktive 98/8/EZ Europskog parlamenta i Vijeća radi uvrštenja 4,5-dikloro-2-oktil-2H-izotiazol-3-ona kao aktivne tvari u njezin Prilog I.  Tekst značajan za EGP

text:
                  03/Sv. 41

                  HR

                  Službeni list Europske unije

                  282

            32011L0066

                  L 175/10

                  SLUŽBENI LIST EUROPSKE UNIJE

            DIREKTIVA KOMISIJE 2011/66/EU
      od 1. srpnja 2011.
      o izmjeni Direktive 98/8/EZ Europskog parlamenta i Vijeća radi uvrštenja 4,5-dikloro-2-oktil-2H-izotiazol-3-ona kao aktivne tvari u njezin Prilog I.
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinog članka 16. stavka 2.,
      budući da:

                  (1)

                  Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovoga eventualnog uvrštavanja u priloge I., I.A ili I.B Direktivi 98/8/EZ. Taj popis uključuje 4,5-dikloro-2-oktil-2H-izotiazol-3-on.

                  (2)

                  Na temelju Uredbe (EZ) br. 1451/2007 te u skladu s člankom 11. stavkom 2. Direktive 98/8/EZ ocijenjena je uporaba 4,5-dikloro-2-oktil-2H-izotiazol-3-ona u vrsti pripravaka 8, sredstvima za zaštitu drva, kako su utvrđeni u Prilogu V. toj Direktivi.

                  (3)

                  Državom članicom izvjestiteljicom imenovana je Norveška, koja je 8. rujna 2008. podnijela Komisiji izvješće nadležnog tijela zajedno s preporukom u skladu s člankom 14. stavcima 4. i 6. Uredbe (EZ) br. 1451/2007.

                  (4)

                  Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, 16. prosinca 2010. nalazi tog pregleda uvršteni su u izvješće o ocjeni u okviru Stalnog odbora za biocidne pripravke.

                  (5)

                  Iz provedenih ispitivanja proizlazi da se za biocidne pripravke koji se koriste kao sredstva za zaštitu drva i koji sadrže 4,5-dikloro-2-oktil-2H-izotiazol-3-on može očekivati da će ispuniti zahtjeve utvrđene u članku 5. Direktive 98/8/EZ. Stoga je primjereno uvrstiti 4,5-dikloro-2- oktil-2H-izotiazol-3-on u Prilog I. toj Direktivi.

                  (6)

                  Na razini Unije nisu ocijenjene sve moguće uporabe. Stoga je primjereno da države članice ocijene te uporabe ili scenarije izloženosti i one rizike za ljude i okoliš koji nisu reprezentativno uzeti u obzir u okviru procjene rizika na razini Unije, te da prilikom izdavanja odobrenja za pripravke osiguraju poduzimanje odgovarajućih mjera ili donošenje posebnih uvjeta kako bi se utvrđeni rizici smanjili na prihvatljivu razinu.

                  (7)

                  S obzirom na rizike utvrđene za ljudsko zdravlje, primjereno je zahtijevati uspostavu sigurnih radnih postupaka za pripravke odobrene za industrijsku ili profesionalnu uporabu, te da se ti pripravci koriste s odgovarajućom osobnom zaštitnom opremom, osim ako se u zahtjevu za izdavanje odobrenja za pripravak može dokazati da se rizici za industrijske ili profesionalne korisnike mogu smanjiti na prihvatljivu razinu na drugi način.

                  (8)

                  S obzirom na rizike utvrđene za vodene i kopnene ekosustave, primjereno je zahtijevati da se svježe obrađeno drvo nakon obrade skladišti pod nadstrešnicom i/ili na nepropusnoj tvrdoj podlozi, i da se sve količine koje se nenamjerno ispuštaju pri uporabi pripravaka kao sredstava za zaštitu drva i koje sadrže 4,5-dikloro-2-oktil-2H-izotiazol-3-on prikupljaju za kasniju ponovnu uporabu ili zbrinjavanje.

                  (9)

                  Utvrđeni su neprihvatljivi rizici za okoliš u okviru različitih scenarija za profesionalnu uporabu obrađenog drva koje nije pokriveno i nije u doticaju s tlom, koje je stalno izloženo vremenskim utjecajima ili zaštićeno od vremenskih utjecaja, ali često izloženo vlazi (klasa uporabe 3 prema definiciji OECD-a (3)) te drva koje je u doticaju sa slatkom vodom (klasa uporabe 4b prema definiciji OECD-a (4)). Stoga je primjereno zahtijevati da se pripravci za obradu drva namijenjenoga za te uporabe ne odobravaju ako se ne dostave podaci koji dokazuju da će pripravak ispuniti zahtjeve iz članka 5. i Priloga VI. Direktivi 98/8/EZ, prema potrebi uz provedbu odgovarajućih mjera za ublažavanje rizika.

                  (10)

                  Važno je da se odredbe ove Direktive primjenjuju istodobno u svim državama članicama kako bi se na tržištu osiguralo jednako postupanje s biocidnim pripravcima koji sadrže aktivnu tvar 4,5-dikloro-2-oktil-2H-izotiazol-3-on, te olakšalo uredno funkcioniranje tržišta biocidnih pripravaka općenito.

                  (11)

                  Prije uvrštenja aktivne tvari u Prilog I. Direktivi 98/8/EZ potrebno je osigurati razumno vremensko razdoblje kako bi se omogućilo državama članicama i zainteresiranim stranama da se pripreme na ispunjavanje novih zahtjeva koje to uvrštenje donosi i kako bi se osiguralo da podnositelji zahtjeva koji su izradili tehničke dosjee mogu u potpunosti iskoristiti 10-godišnje razdoblje zaštite podataka, koje u skladu s člankom 12. stavkom 1. točkom (c) podtočkom ii. Direktive 98/8/EZ počinje od dana uvrštenja.

                  (12)

                  Nakon uvrštenja državama članicama treba odobriti razumno vremensko razdoblje za provedbu članka 16. stavka 3. Direktive 98/8/EZ.

                  (13)

                  Stoga Direktivu 98/8/EZ treba sukladno tomu izmijeniti.

                  (14)

                  Mjere predviđene u ovoj Direktivi u skladu su s mišljenjem Stalnog odbora za biocidne pripravke,

            DONIJELA JE OVU DIREKTIVU:
      Članak 1.
      Prilog I. Direktivi 98/8/EZ izmjenjuje se u skladu s Prilogom ovoj Direktivi.
      Članak 2.
      Prenošenje
      1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. lipnja 2012.
      One primjenjuju te odredbe od 1. srpnja 2013.
      Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
      2.   Države članice Komisiji dostavljaju tekst najvažnijih odredaba nacionalnog prava koje je doneseno u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 1. srpnja 2011.

               Za Komisiju

               Predsjednik

            José Manuel BARROSO

         (1)  SL L 123, 24.4.1998., str. 1.

         (2)  SL L 325, 11.12.2007., str. 3.

         (3)  Serija dokumenata OECD-a o scenarijima emisija, broj 2, Dokument o scenarijima emisija za sredstva za zaštitu drva, 2.dio, str. 64.

         (4)  Ibid.

         PRILOG
         U Prilogu I. Direktivi 98/8/EZ dodaje se sljedeći unos:

                        Br.

                        Opći naziv

                        Naziv IUPAC
                        Identifikacijski brojevi

                        Minimalna čistoća aktivne tvari u biocidnom pripravku koji se stavlja na tržište

                        Datum uvrštenja

                        Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštenju koja se odnosi na dotičnu aktivnu tvar)

                        Datum isteka valjanosti uvrštenja

                        Vrsta pripravka

                        Posebne odredbe (*)

                        „44

                        4,5-dikloro-2- oktil-2H-izotiazol-3-on

                        4,5-dikloro-2-oktil izotiazol-3(2H)-on
                        EZ br.: 264-843-8
                        CAS br.: 64359-81-5

                        950  g/kg

                        1. srpnja 2013.

                        30. lipnja 2015.

                        30. lipnja 2023.

                        8

                        Pri razmatranju zahtjeva za izdavanje odobrenja za pripravak u skladu s člankom 5. i Prilogom VI. države članice ocjenjuju, ako je to bitno za odnosni pripravak, one uporabe ili scenarije izloženosti, te rizike za ljude i okoliš koji nisu reprezentativno uzeti u obzir u procjeni rizika na razini Unije.
                        Pripravci se ne odobravaju za obradu drva koje će stalno biti izloženo vremenskim utjecajima, zaštićeno od vremenskih utjecaja, ali često izloženo vlazi ili u doticaju sa slatkom vodom, osim ako se dostave podaci koji dokazuju da će pripravak ispuniti zahtjeve iz članka 5. i Priloga VI. Direktivi 98/8/EZ, prema potrebi uz provedbu odgovarajućih mjera za ublažavanje rizika.
                        Države članice moraju osigurati da se odobrenja izdaju pod sljedećim uvjetima:

                                    (1)

                                    za proizvode odobrene za industrijsku ili profesionalnu uporabu potrebno je uspostaviti sigurne radne postupke, a pripravci se moraju koristiti s odgovarajućom osobnom zaštitnom opremom, osim ako se u zahtjevu za izdavanje odobrenja za pripravak može dokazati da se rizici za industrijske ili profesionalne korisnike mogu smanjiti na prihvatljivu razinu na drugi način;

                                    (2)

                                    na oznakama i, postoje, u sigurnosno-tehničkim listovima odobrenih pripravaka potrebno je navesti da se svježe obrađeno drvo nakon obrade mora skladištiti pod nadstrešnicom i/ili na natkrivenoj nepropusnoj tvrdoj podlozi kako bi se spriječilo izravno nenamjerno ispuštanje pripravaka u tlo ili vodu, te da je ostatke nakon uporabe potrebno prikupiti za ponovnu uporabu ili zbrinjavanje.”

            (*)  Za provedbu općih načela iz Priloga VI., sadržaj i zaključci izvješća o ocjeni nalaze se na web stranicama Komisije: http://ec.europa.eu/comm/environment/biocides/index.htm


title: Direktiva Komisije 2013/9/EU od 11. ožujka 2013. o izmjeni Priloga III. Direktivi 2008/57/EZ Europskog parlamenta i Vijeća o interoperabilnosti željezničkog sustava unutar Zajednice  Tekst značajan za EGP

text:
               07/Sv. 026

               HR

               Službeni list Europske unije

               123

         32013L0009

               L 068/55

               SLUŽBENI LIST EUROPSKE UNIJE

               11.03.2013.

      DIREKTIVA KOMISIJE 2013/9/EU
   od 11. ožujka 2013.
   o izmjeni Priloga III. Direktivi 2008/57/EZ Europskog parlamenta i Vijeća o interoperabilnosti željezničkog sustava unutar Zajednice
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/57/EZ Europskog parlamenta i vijeća od 17. lipnja 2008. o interoperabilnosti željezničkog sustava unutar Zajednice (1), a posebno njezin članak 30. stavak 3.,
   budući da:

               (1)

               Mjere namijenjene izmjeni nebitnih elemenata Direktive 2008/57/EZ koje se odnose na prilagodbu priloga II. do IX. toj Direktivi, donose se u skladu s regulatornim postupkom s kontrolom iz članka 29. stavka 4. Direktive 2008/57/EZ.

               (2)

               Konvencija Ujedinjenih naroda o pravima osoba s invaliditetom, čija je Europska unija potpisnica (2), određuje u članku 3. dostupnost kao jedno od općih načela te u članku 9. zahtijeva da države članice potpisnice te konvencije poduzmu odgovarajuće mjere kako bi osobama s invaliditetom osigurale jednak pristup s drugima. Te mjere uključuju utvrđivanje i otklanjanje prepreka i zapreka dostupnosti i trebaju se primjenjivati, između ostalog, i na prijevoz. U skladu s člankom 216. stavkom 2. UFEU-a, sporazumi zaključeni s Unijom obvezujući su za institucije Unije i za njezine države članice, a Direktiva 2008/57/EZ – kao instrument sekundarnog zakonodavstva Europske unije – podliježe obvezama koje proizlaze iz Konvencije.

               (3)

               U uvodnoj izjavi 10. Uredbe (EZ) br. 1371/2007 Europskog parlamenta i Vijeća od 23. listopada 2007. o pravima i obvezama putnika u željezničkom prometu (3) navodi se da osobe s invaliditetom i osobe sa smanjenom pokretljivošću imaju isto pravo kao i drugi građani na slobodno kretanje, slobodu izbora i nediskriminacije te moraju imati mogućnosti putovanja željeznicom jednake onima koje imaju drugi građani. Člankom 21. te Uredbe zahtijeva se da željeznički prijevoznici i upravitelji postaja, u skladu s TSI-jem za osobe sa smanjenom pokretljivošću, osiguravaju da su postaje, peroni, vozni park i druga oprema dostupni osobama s invaliditetom i osobama sa smanjenom pokretljivošću.

               (4)

               Prilagodba Priloga III. Direktivi 2008/57/EZ potrebna je kako bi se u njega uključilo izravno upućivanje na dostupnost. Dostupnost je bitan zahtjev koji je opći zahtjev za interoperabilnost željezničkog sustava te se primjenjuje posebno na infrastrukturne podsustave, željeznička vozila, operacije i telematske aplikacije za putnički promet. Prilog III. Direktivi 2008/57/EZ trebalo bi stoga na odgovarajući način izmijeniti.

               (5)

               Mjere predviđene ovom Direktivom ni na koji način ne utječu na načelo postupne provedbe određeno u Direktivi 2008/57/EZ, posebno jer se ciljni podsustavi navedeni u TSI-ju mogu postići postupno u razumnom vremenskom roku i svaki bi TSI trebao pokazivati strategiju provedbe kako bi se postupno prešlo iz postojećeg stanja u završno stanje u kojem će sukladnost s TSI-jem biti standard.

               (6)

               Mjere predviđene ovom Direktivom u skladu su s pristupom za postizanje jednakog pristupa, primjenom tehničkih rješenja ili operativnih mjera ili oboje.

               (7)

               Mjere predviđene ovom Direktivom u skladu su s mišljenjem odbora uspostavljenog u skladu s člankom 29. stavkom 1. Direktive 2008/57/EZ,

         DONIJELA JE OVU DIREKTIVU:
   Članak 1.
   Prilog III. Direktivi 2008/57/EZ, kojim se određuju bitni zahtjevi, mijenja se kako slijedi:

               1.

               Odjeljku 1. dodaju se sljedeći stavci:
               „1.6   Dostupnost

                           1.6.1

                           Podsustavi ‚infrastruktura’ i ‚željeznička vozila’ moraju biti jednako dostupni osobama s invaliditetom i osobama sa smanjenom pokretljivošću, kako bi im se sprečavanjem ili otklanjanjem prepreka i drugim odgovarajućim mjerama osigurao pristup s drugim osobama. To uključuje projektiranje, izgradnju, obnavljanje, nadgradnju, održavanje i operaciju relevantnih dijelova podsustava kojima javnost ima pristup.

                           1.6.2

                           Podsustavima ‚upravljanje’ i ‚telematske aplikacije za putnički promet’ mora se predvidjeti potrebna funkcionalnost koja se zahtijeva za osiguravanje jednakog pristupa osobama s invaliditetom i osobama sa smanjenom pokretljivošću s drugima, sprečavanjem ili odstranjivanjem prepreka i drugim odgovarajućim mjerama.”

               2.

               Podstavku 1. odjeljka 2. dodaje se sljedeći stavak:
               „2.1.2   Dostupnost

                           2.1.2.1

                           Infrastrukturni podsustavi kojima javnost ima pristup, moraju u skladu sa stavkom 1.6. biti dostupni osobama s invaliditetom ili osobama sa smanjenom pokretljivošću.”

               3.

               Podstavku 4. odjeljka 2. dodaje se sljedeći stavak:
               „2.4.5   Dostupnost

                           2.4.5.1

                           Podsustavi željezničkih vozila kojima javnost ima pristup, moraju u skladu sa stavkom 1.6. biti dostupni osobama s invaliditetom ili osobama sa smanjenom pokretljivošću.”

               4.

               Podstavku 6. odjeljka 2. dodaje se sljedeći stavak:
               „2.6.4   Dostupnost

                           2.6.4.1

                           Moraju se poduzeti odgovarajuće mjere kako bi se osiguralo da je operativnim pravilima predviđena potrebna funkcionalnost koja se zahtijeva za osiguravanje dostupnosti osobama s invaliditetom i osobama sa smanjenom pokretljivošću.”

               5.

               Podstavku 7. odjeljka 2. dodaje se sljedeći stavak:
               „2.7.5   Dostupnost

                           2.7.5.1

                           Moraju se poduzeti odgovarajuće mjere kako bi se osiguralo da je podsustavima telematskih aplikacija za putnički promet predviđena potrebna funkcionalnost koja se zahtijeva za osiguravanje dostupnosti osobama s invaliditetom i osobama sa smanjenom pokretljivošću.”

         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 1. siječnja 2014. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   3.   Obveze prenošenja i provedbe ove Direktive ne primjenjuju se na Republiku Cipar i Republiku Maltu tako dugo dok se na njihovim državnim područjima ne uspostavi željeznički sustav.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 11. ožujka 2013.

            Za Komisiju

            Predsjednik

         José Manuel BARROSO

      (1)  SL L 191, 18.7.2008., str. 1.

      (2)  Odluka Vijeća 2010/48/EZ od 26. studenoga 2009. o sklapanju Konvencije Ujedinjenih naroda o pravima osoba s invaliditetom od strane Europske zajednice (SL L 23, 27.1.2010., str. 35.).

      (3)  SL L 315, 3.12.2007., str. 14.


title: 90/496/EEZ: Direktiva Vijeća od 24. rujna 1990. o označivanju hranjive vrijednosti hrane

text:
               13/Sv. 028

               HR

               Službeni list Europske unije

               94

         31990L0496

               L 276/40

               SLUŽBENI LIST EUROPSKE UNIJE

               24.09.1990.

      DIREKTIVA VIJEĆA

   od 24. rujna 1990.
   o označivanju hranjive vrijednosti hrane
   (90/496/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.a,
   uzimajući u obzir prijedlog Komisije (1),
   u suradnji s Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da je važno usvojiti mjere s ciljem postepenog uspostavljanja unutarnjeg tržišta do 31. prosinca 1992.; budući da je unutarnje tržište područje bez unutarnjih granica u kojem je zajamčena sloboda kretanja robe, osoba, usluga i kapitala;
   budući da postoji sve veće zanimanje javnosti za odnos prehrane i zdravlja i za izbor pravilne prehrane koja odgovara individualnim potrebama;
   budući da su Vijeće i predstavnici Vlada država članica, sastajući se u okviru Vijeća, u svojoj rezoluciji od 7. srpnja 1986. o Europskom programu protiv raka, ocijenili pitanje poboljšanja prehrane kao prioritetno;
   budući da bi poznavanje osnovnih načela pravilne prehrane i odgovarajuće označivanje hranjive vrijednosti hrane značajno doprinijelo u omogućavanju izbora potrošaču;
   budući da je uvođenjem označivanja hranjive vrijednosti potrebno pomoći u obrazovanju javnosti o pitanjima prehrane;
   budući da, zbog dobrobiti potrošača s jedne i izbjegavanja moguće administrativne prepreke trgovini s druge strane, hranjive vrijednosti treba prikazivati u standardiziranom obliku koji se primjenjuje u čitavoj Zajednici;
   budući da hrana s označenom hranjivom vrijednošću treba udovoljavati pravilima utvrđenim u ovoj Direktivi;
   budući da se svi ostali oblici označivanja hranjive vrijednosti trebaju zabraniti, ali hrana na kojoj nije označena hranjiva vrijednost treba slobodno prometovati;
   budući da, kako bi se obraćala prosječnom potrošaču i služila svrsi zbog koje je uvedena te s obzirom na trenutačno nisku razinu znanja iz područja pravilne prehrane, pružena informacija mora biti jednostavna i lako razumljiva;
   budući da će primjena ove Direktive kroz određeno vremensko razdoblje omogućiti stjecanje vrijednog iskustva na ovom području, kao i procjenu reakcije potrošača na način predočavanja informacija o hranjivoj vrijednosti, omogućavajući tako Komisiji preispitivanje pravila i predlaganje odgovarajućih izmjena;
   budući da, kako bi se potaknulo zainteresirane strane, posebno mala i srednja poduzeća, na označivanje što većeg broja proizvoda podacima o hranjivoj vrijednosti, mjere kojima se osiguravaju još potpunije i uravnoteženije informacije potrebno je uvoditi postepeno;
   budući da pravila utvrđena u ovoj Direktivi trebaju također voditi računa o smjernicama Codexa Alimentariusa u pogledu označivanja hranjive vrijednosti;
   budući da su opće odredbe i definicije o označivanju sadržane u Direktivi Vijeća 79/112/EEZ od 18. prosinca 1978. o usklađivanju zakonodavstava država članica u odnosu na označivanje, prezentiranje i oglašavanje hrane za prodaju krajnjem potrošaču (4), kako je zadnje izmijenjena Direktivom 89/395/EEZ (5); budući da se, prema tome, ova Direktiva može ograničiti na odredbe koje se odnose na označivanje hranjive vrijednosti,
   DONIJELO JE OVU DIREKTIVU:
   Članak 1.
   1.   Ova se Direktiva odnosi na označivanje hranjive vrijednosti hrane koja se kao takva isporučuju krajnjem potrošaču. Također se primjenjuje na hranu namijenjenu dostavi restoranima, bolnicama, menzama i drugim sličnim masovnim pripremnicima obroka (dalje u tekstu „masovni pripremnici obroka”).
   2.   Ove se Direktiva ne primjenjuje na:

               —

               prirodne mineralne vode ili druge vode namijenjene prehrani ljudi,

               —

               dodatke prehrani.

         3.   Ova se Direktiva primjenjuje ne dovodeći u pitanje odredbe o označivanju Direktive Vijeća 89/398/EEZ od 3. svibnja 1989. o usklađivanju zakonodavstava država članica u odnosu na hranu za posebne prehrambene potrebe (6) i posebnih Direktiva iz članka 4. te Direktive.
   4.   Za potrebe ove Direktive:

               (a)

               „označivanje hranjive vrijednosti” znači svaki podatak koji se pojavljuje na naljepnici i odnosi se na:

                           i.

                           energetsku vrijednost;

                           ii.

                           sljedeće hranjive tvari:

                                       —

                                       bjelančevine,

                                       —

                                       ugljikohidrate,

                                       —

                                       masti,

                                       —

                                       vlakna,

                                       —

                                       natrij,

                                       —

                                       vitamine i minerale navedene u Prilogu i zastupljene u značajnim količinama, kako je određeno u tom Prilogu.

                     Izmjene popisa vitamina, minerala i njihovih preporučenih dnevnih količina usvajaju se u skladu s postupkom utvrđenim u članku 10.;

               (b)

               „prehrambena tvrdnja” znači svako predstavljanje i svaka reklamna poruka koja kazuje, navodi na zaključak ili upućuje da hrana ima određena hranjiva svojstva zbog energetske (kalorične) vrijednosti koja može biti:

                           —

                           prirodna,

                           —

                           smanjena ili povećana, ili

                           —

                           je nema,

                     i/ili zbog hranjivih tvari koje mogu biti:

                           —

                           sadrži,

                           —

                           sadrži u smanjenim ili povećanim omjerima, ili

                           —

                           ne sadrži.

                     Navođenje kakvoće ili količine hranjive tvari ne čini prehrambenu tvrdnju u mjeri u kojoj to zahtijeva zakonodavstvo.
               U skladu s postupkom utvrđenim u članku 10., u određenim se slučajevima može procijeniti ispunjavanje uvjeta iz ove točke;

               (c)

               „bjelančevine” znači sadržaj bjelančevina izračunan prema formuli: bjelančevine = ukupni dušik po Kjeldahlovoj metodi × 6,25;

               (d)

               „ugljikohidrati” znači svi ugljikohidrati koji se prerađuju metabolizmom čovjeka, uključujući i poliole;

               (e)

               „šećeri” znači svi monosaharidi i disaharidi zastupljeni u hrani, osim poliola;

               (f)

               „masti” znači ukupni lipidi, uključujući i fosfolipide;

               (g)

               „zasićene masne kiseline” znači masne kiseline bez dvostruke veze;

               (h)

               „jednostruko nezasićene masne kiseline” znači masne kiseline s cis dvostrukom vezom;

               (i)

               „višestruko nezasićene masne kiseline” znači masne kiseline s cis, cis-metilen prekinutim dvostrukim vezama;

               (j)

               „vlakna” znači tvari koje se utvrđuju u skladu s postupkom utvrđenim u članku 10. i izmjerene metodom analize, određenom u skladu s tim postupkom;

               (k)

               „prosječna vrijednost” znači vrijednost koja najbolje predstavlja količinu hranjive tvari koju dotična hrana sadrži, a odražava dopuštena odstupanja s obzirom na sezonsku promjenljivost, način prehrane i ostale čimbenike koji mogu prouzrokovati razlike u stvarnoj vrijednosti.

         Članak 2.
   1.   Pridržavajući se stavka 2., označivanje hranjive vrijednosti nije obvezno.
   2.   Kada se pri označivanju, prezentiranju ili oglašavanju, s izuzećem generičkog oglašavanja, pojavljuje prehrambena tvrdnja, označivanje hranjive vrijednosti je obvezno.
   Članak 3.
   Jedine dozvoljene prehrambene tvrdnje su one koje se odnose na energetsku vrijednost, na hranjive tvari navedene u članku 1., stavku 4., točki (a), podtočki ii. i na tvari koje pripadaju ili su sastavni dio skupine tih hranjivih tvari. Odredbe koje ograničavaju ili zabranjuju navođenje prehrambenih tvrdnji u smislu ovog članka mogu se donositi prema postupku utvrđenom u članku 10.
   Članak 4.
   1.   Kada je označena hranjiva vrijednost, informacija koju treba pružiti mora se sastojati od podataka jedne od skupina 1. ili 2., prema sljedećem redoslijedu:

                  Skupina 1.

                           (a)

                           energetska vrijednost;

                           (b)

                           količine bjelančevina, ugljikohidrata i masti.

                  Skupina 2.

                           (a)

                           energetska vrijednost;

                           (b)

                           količine bjelančevina, ugljikohidrata, šećera, masti, zasićenih masnih kiselina, vlakana i natrija.

         2.   U slučaju kada prehrambena tvrdnja upućuje da hrana sadrži šećer, zasićene masne kiseline, vlakna ili natrij, informacija koju treba pružiti mora se sastojati od podataka skupine 2.
   3.   Označivanje hranjive vrijednosti može također sadržavati količine nekih od sljedećih tvari:

               —

               škroba,

               —

               poliola,

               —

               jednostruko nezasićenih masnih kiselina,

               —

               višestruko nezasićenih masnih kiselina,

               —

               kolesterola,

               —

               bilo kojeg minerala ili vitamina, od navedenih u Prilogu i prisutnih u značajnoj količini u hrani, kako je određeno u tom Prilogu.

         4.   Navođenje tvari koje pripadaju ili su sastavni dio neke od skupina hranjivih tvari iz stavaka 1. i 3. obvezno je u slučaju kada je navedena prehrambena tvrdnja.
   Dodatno se, kada se navodi količina višestruko nezasićenih masnih kiselina i/ili jednostruko nezasićenih masnih kiselina i/ili razina kolesterola, mora navesti i količina zasićenih masnih kiselina; navođenje navedenog ne čini, u ovom slučaju, prehrambenu tvrdnju u smislu stavka 2.
   Članak 5.
   1.   Energetska vrijednost koja se navodi izračunava se korištenjem sljedećih faktora preračunavanja:

                           —

                           ugljikohidrati (osim poliola)

               4 kcal/g – 17 kJ/g,

                           —

                           polioli

               2,4 kcal/g – 10 kJ/g,

                           —

                           bjelančevine

               4 kcal/g – 17 kJ/g,

                           —

                           masti

               9 kcal/g – 37 kJ/g,

                           —

                           alkohol (etanol)

               7 kcal/g – 29 kJ/g,

                           —

                           organske kiseline

               3 kcal/g – 13 kJ/g.

         2.   U skladu s postupkom utvrđenim u članku 10., donose se odredbe koje se odnose na sljedeće točke:

               —

               izmjene faktora pretvorbe navedenih u stavku 1,

               —

               dodavanje na popis iz stavka 1. tvari koje pripadaju ili su sastavni dio neke od skupina hranjivih tvari navedenih u tom stavku i njihovih faktora pretvorbe, kako bi se preciznije izračunale energetske vrijednosti hrane.

         Članak 6.
   1.   Energetska vrijednost i omjer hranjivih tvari ili njihovih sastojaka izražavaju se brojčano. Koriste se sljedeće jedinice:

                           —

                           energetska vrijednost – kJ i kcal

                           —

                           bjelančevine

               grami (g)

                           —

                           ugljikohidrati

                           —

                           masti

                           —

                           vlakna

                           —

                           natrij

                           —

                           kolesterol

               miligrami (mg)

                           —

                           vitamini i minerali

               jedinice navedene u Prilogu.

         2.   Podaci se izražavaju u količinama od 100 g ili 100 ml za namirnice. Nadalje, ovi se podaci mogu izražavati po količini obroka navedenoj na naljepnici, ili po porciji, ako je na pakiranju naznačen broj sadržanih porcija.
   3.   U skladu s postupkom utvrđenim u članku 10, može se donijeti odluka o grafičkom prikazivanju podataka iz stavaka 1. i 2 u obliku koji treba odrediti.
   4.   Količine koje se navode moraju se odnositi na hranu kakva je u prodaji. Tamo gdje je to prikladno, ovi podaci mogu se odnositi na namirnicu nakon pripreme, pod uvjetom da su dane dovoljno precizne upute za pripremu i da se podaci odnose na hranu spremnu za potrošnju.

               5.

                           (a)

                           Podaci o vitaminima i mineralima moraju također biti izraženi u postotku dnevno preporučene količine (RDA) dane u Prilogu, za količine navedene u stavku 2.

                           (b)

                           Postotak dnevno preporučene količine (RDA) za vitamine i minerale može se također prikazivati u grafičkom obliku. Pravila za primjenu ove točke mogu se donositi u skladu s postupkom utvrđenim u članku 10.

         6.   U slučaju kada se navode podaci o sadržaju šećera i/ili poliola i/ili škroba, to mora uslijediti odmah nakon navođenja sadržaja ugljikohidrata i to na sljedeći način:

               —

                           ugljikohidrati

                           g,

                           od čega:

                                       —

                                       šećeri

                           g,

                                       —

                                       polioli

                           g,

                                       —

                                       škrob

                           g.

         7.   U slučaju kada se navode podaci o količini i/ili vrsti masne kiseline i/ili iznos kolesterola, to mora uslijediti odmah nakon navođenja ukupne količine masti na sljedeći način:

               —

                           masti

                           g

                           od čega:

                                       —

                                       zasićene masne kiseline

                           g

                                       —

                                       jednostruko nezasićene masne kiseline

                           g

                                       —

                                       višestruko nezasićene masne kiseline

                           g

                                       —

                                       kolesterol

                           mg

         8.   Navedene vrijednosti moraju biti prosječne vrijednosti koje se temelje na:

               (a)

               analizi hrane koju provodi proizvođač;

               (b)

               izračunu prema poznatim ili stvarnim vrijednostima upotrijebljenih sastojaka;

               (c)

               izračunu prema općenito utvrđenim i prihvaćenim podacima.

         O pravilima za primjenu prvog stavka, s posebnim osvrtom na razlike između deklariranih vrijednosti i onih utvrđenih na temelju službenih provjera odlučuje se u skladu s postupkom utvrđenim u članku 10.
   Članak 7.
   1.   Podaci obuhvaćeni ovom Direktivom prikazuju se na jednom mjestu u tabelarnom obliku, sa znamenkama poravnatim u stupce ako to raspoloživi prostor dozvoljava. U slučaju kada nema dovoljno prostora, podaci se moraju navesti linearno.
   Otisnuti su čitkim i neizbrisivim znakovima na uočljivom mjestu.
   2.   Države članice osiguravaju navođenje podataka obuhvaćenih ovom Direktivom, na jeziku lako razumljivom kupcima, osim ako već nisu poduzete druge mjere kojima se osigurava informiranost kupca. Ova odredba ne sprečava navođenje predmetnih podataka na više jezika.
   3.   Države članice suzdržavaju se od utvrđivanja zahtjeva u pogledu označivanja hranjivih vrijednosti detaljnijih od zahtjeva već sadržanih u ovoj Direktivi.
   Članak 8.
   U slučaju hrane koja se stavlja u prodaju krajnjim potrošačima ili masovnim pripremnicima obroka nepretpakirana, kao i hrane pakirane na zahtjev kupca na mjestu prodaje ili pretpakirane s namjerom neposredne prodaje, opseg podataka navedenih u članku 4. i način njihovog priopćavanja mogu se uređivati odredbama nacionalnog zakonodavstva sve do konačnog usvajanja mjera Zajednice u skladu s postupkom utvrđenim u članku 10.
   Članak 9.
   Mjere koje bi mogle imati utjecaja na javno zdravlje usvajaju se nakon savjetovanja sa Znanstvenim odborom za hranu osnovanog Odlukom 74/234/EEZ (7)

   Članak 10.
   1.   U slučaju primjene postupka utvrđenog u ovom članku, predmet se upućuje Stalnom odboru za hranu, osnovanom Odlukom 69/414/EEZ (8) (dalje u tekstu „Odbor”), bilo na inicijativu njegovog predsjednika ili na zahtjev predstavnika države članice.
   2.   Predstavnik Komisije dostavlja Odboru prijedlog mjera koje je potrebno poduzeti. Odbor donosi svoje mišljenje o prijedlogu u vremenskom roku koji može odrediti predsjednik prema žurnosti predmeta. Mišljenje se, u slučaju odluka koje mora usvojiti Vijeće na prijedlog Komisije, donosi većinom utvrđenom u članku 148., stavku 2. Ugovora. Glasovi predstavnika država članica u Odboru ponderiraju se na način propisan navedenim člankom. Predsjednik ne glasuje.

               3.

                           (a)

                           Komisija usvaja predviđene mjere ako su u skladu s mišljenjem Odbora.

                           (b)

                           U slučaju kada predviđene mjere nisu u skladu s mišljenjem Odbora, ili ako mišljenje nije dostavljeno, Komisija bez odgađanja podnosi prijedlog Vijeću u pogledu mjera koje je potrebno poduzeti. Vijeće djeluje kvalificiranom većinom.

                           (c)

                           Ako, po isteku tri mjeseca od datuma obraćanja Vijeću, Vijeće ne donese odluku, Komisija donosi predložene mjere.

         Članak 11.
   1.   Države članice poduzimaju mjere za usklađivanje s odredbama ove Direktive te o tome odmah obavješćuju Komisiju. Te mjere primjenjuju se na način:

               —

               da se dozvoli trgovina proizvodima koji su u skladu s odredbama ove Direktive od 1. travnja 1992.,

               —

               da se zabrani trgovina proizvodima koji nisu u skladu s odredbama ove Direktive s učinkom od 1. listopada 1993.

         2.   Sve do … (pet godina od priopćenja o ovoj Direktivi) navođenje sadržaja neke od sljedećih hranjivih tvari: šećeri, zasićene masne kiseline, vlakna, natrij u sklopu označivanja hranjive vrijednosti proizvoda, bilo na dobrovoljnoj osnovi ili kao posljedica prehrambene tvrdnje, ne povlači za sobom obvezu navedenu u članku 4., stavcima 1. i 2. o označivanju svih navedenih hranjivih tvari.
   3.   Komisija do … (osam godina od priopćenja o ovoj Direktivi) dostavlja Europskom parlamentu i Vijeću izvještaj o primjeni ove Direktive. U isto vrijeme dostavlja Vijeću odgovarajuće prijedloge za izmjene.
   Članak 12.
   Ova je Direktiva upućena državama članicama.

      Sastavljeno u Bruxellesu 24. rujna 1990.

            Za Vijeće

            Predsjednik

         V. SACCOMANDI

      (1)  SL C 282, 5.11.1988., str. 8. i

      SL C 296, 24.11.1989., str. 3.

      (2)  SL C 158, 26.6.1989., str. 250. i

      SL C 175, 16.7.1990., str. 76.

      (3)  SL C 159, 26.6.1989., str. 41.

      (4)  SL L 33, 8.2.1979., str. 1.

      (5)  SL L 186, 30.6.1989., str. 17.

      (6)  SL L 186, 30.6.1989., str. 27.

      (7)  SL L 136, 20.5.1974., str. 1.

      (8)  SL L 291, 19.11.1969., str. 9.
   PRILOG
   Vitamini i minerali koji se mogu navoditi i njihove preporučene dnevne količine (RDA)

               Vitamin A μg

               800

               Vitamin D μg

               5

               Vitamin E mg

               10

               Vitamin C mg

               60

               Tiamin mg

               1,4

               Riboflavin mg

               1,6

               Niacin mg

               18

               Vitamin B6 mg

               2

               Folacin μg

               200

               Vitamin B12 μg

               1

               Biotin mg

               0,15

               Pantotenska kiselina mg

               6

               Kalcij mg

               800

               Fosfor mg

               800

               Željezo mg

               14

               Magnezij mg

               300

               Cink mg

               15

               Jod μg

               150

         Kod utvrđivanja značajne količine u pravilu se uzima u obzir 15 % preporučene dnevne količine navedene u ovom Prilogu, dane na 100 g ili 100 ml ili po pakiranju ako pakiranje sadrži samo jednu porciju.


title: Direktiva Komisije 2012/14/EU od 8. svibnja 2012. o izmjeni Direktive 98/8/EZ Europskog parlamenta i Vijeća radi uvrštavanja metil nonil ketona kao aktivne tvari u njezin Prilog I.  Tekst značajan za EGP

text:
               03/Sv. 050

               HR

               Službeni list Europske unije

               126

         32012L0014

               L 123/36

               SLUŽBENI LIST EUROPSKE UNIJE

               08.05.2012.

      DIREKTIVA KOMISIJE 2012/14/EU
   od 8. svibnja 2012.
   o izmjeni Direktive 98/8/EZ Europskog parlamenta i Vijeća radi uvrštavanja metil nonil ketona kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ. Taj popis uključuje metil nonil keton.

               (2)

               Na temelju Uredbe (EZ) br. 1451/2007, metil nonil keton je ocijenjen u skladu s člankom 11. stavkom 2. Direktive 98/8/EZ za uporabu u vrsti pripravka 19, repelenti i mamci, kako je utvrđena u Prilogu V. toj Direktivi.

               (3)

               Španjolska je imenovana državom članicom izvjestiteljicom i dostavila je Komisiji 8. travnja 2009. izvješće nadležnog tijela uz preporuku u skladu s člankom 14. stavcima 4. i 6. Uredbe (EZ) br. 1451/2007.

               (4)

               Države članice i Komisija pregledale su izvješće nadležnog tijela. U skladu s člankom 15. stavkom 4. Uredbe (EZ) br. 1451/2007 rezultati pregleda uključeni su u izvješće o ocjeni na Stalnom odboru za biocidne pripravke 9. prosinca 2011.

               (5)

               Na temelju ocjena može se očekivati da biocidni pripravci koji se koriste kao repelenti i mamci i sadrže metil nonil keton zadovolje uvjete utvrđene člankom 5. Direktive 98/8/EZ. Stoga je primjereno uvrstiti metil nonil keton u Prilog I. toj Direktivi.

               (6)

               Na razini Unije nisu ocijenjene sve moguće primjene. Stoga je od država članica primjereno zahtijevati da ocijene one primjene ili scenarije izloženosti te one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije, te da prilikom odobrenja pripravka osiguraju poduzimanje potrebnih mjera ili nametanje posebnih uvjeta kako bi se uočeni rizici smanjili na prihvatljive razine.

               (7)

               Odredbe ove Direktive trebaju se istodobno primjenjivati u svim državama članicama kako bi se osigurao jednak tretman na tržištu Zajednice za sve biocidne pripravke koji kao aktivnu tvar sadrže metil nonil keton te kako bi se olakšalo pravilno funkcioniranje tržišta biocidnih pripravaka općenito.

               (8)

               Prije uvrštenja aktivne tvari u Prilog I. Direktivi 98/8/EZ potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetgodišnje razdoblje zaštite podataka koje u skladu s člankom 12. stavkom 1. točkom (c) podtočkom ii. Direktive 98/8/EZ započinje na dan uvrštenja.

               (9)

               Nakon uvrštenja je državama članicama potrebno omogućiti razumno razdoblje za primjenu članka 16. stavka 3. Direktive 98/8/EZ.

               (10)

               Direktivu 98/8/EZ treba stoga na odgovarajući izmijeniti.

               (11)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ mijenja se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. travnja 2013.
   One te odredbe primjenjuju od 1. svibnja 2014.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove glavnih odredaba nacionalnog prava koje donose u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 8. svibnja 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.
   PRILOG
   U Prilogu I. Direktivi 98/8/EZ dodaje se sljedeća stavka:

                  Br.

                  Uobičajeni naziv

                  IUPAC naziv
                  Identifikacijski brojevi

                  Minimalna čistoća aktivne tvari u biocidnom pripravku kakav se stavlja na tržište

                  Datum uvrštenja

                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je rok za usklađivanje s člankom 16. stavkom 3. jednak onome iz zadnje odluke o uvrštenju njihovih aktivnih tvari)

                  Datum isteka uvrštenja

                  Vrsta pripravka

                  Posebne odredbe (1)

                  „54

                  metil nonil keton

                  Undekan-2-on
                  CAS br.: 112-12-9
                  EC br.: 203-937-5

                  975 g/kg

                  1. svibnja 2014.

                  30. travnja 2016.

                  30. travnja 2024.

                  19

                  Procjena rizika na razini Unije odnosila se na neprofesionalnu uporabu u zatvorenom prostoru. Kada je za pojedini pripravak to potrebno, pri ocjeni zahtjeva za odobrenje proizvoda u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.”

      (1)  Za primjenu zajedničkih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm.


title: Direktiva 2008/37/EZ Europskog parlamenta i Vijeća od 11. ožujka 2008. o izmjeni Direktive 2005/68/EZ o reosiguranju u pogledu provedbenih ovlasti dodijeljenih Komisiji  Tekst značajan za EGP

text:
               06/Sv. 9

               HR

               Službeni list Europske unije

               239

         32008L0037

               L 081/71

               SLUŽBENI LIST EUROPSKE UNIJE

         DIREKTIVA 2008/37/EZ EUROPSKOG PARLAMENTA I VIJEĆA
   od 11. ožujka 2008.
   o izmjeni Direktive 2005/68/EZ o reosiguranju u pogledu provedbenih ovlasti dodijeljenih Komisiji
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 47. stavak 2. i članak 55.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktiva 2005/68/EZ Europskog parlamenta i Vijeća (3) predviđa da se trebaju donijeti određene mjere u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

               (2)

               Odluka Vijeća 1999/468/EZ izmijenjena je Odlukom 2006/512/EZ kojom je uveden regulatorni postupak s kontrolom za donošenje mjera opće primjene, a koje su namijenjene izmjenama sporednih elemenata temeljnog akta donesenog u skladu s postupkom iz članka 251. Ugovora, između ostalog, brisanjem nekih od tih elemenata ili dopunjavanjem akta novim sporednim elementima.

               (3)

               U skladu s izjavom Europskog parlamenta, Vijeća i Komisije (5) o Odluci 2006/512/EZ, akti doneseni u skladu s postupkom iz članka 251. koji su već na snazi, moraju biti prilagođeni u skladu s važećim postupcima, kako bi regulatorni postupak s kontrolom bio primjenljiv na te akte.

               (4)

               Komisija bi trebala biti ovlaštena za donošenje mjera potrebnih za provedbu Direktive 2005/68/EZ kako bi se uzeli u obzir tehnički napreci u sektoru osiguranja ili na financijskim tržištima i da se osigura jedinstvena primjena predmetne Direktive. Još određenije, te mjere namijenjene su proširenju popisa pravnih oblika, pojašnjenju ili usklađenju stavki koje čine granicu solventnosti, povećanju premija ili iznosa potraživanja koji se koriste za izračun granice solventnosti za pojedine djelatnosti reosiguranja ili vrste ugovora, izmjeni minimalnog garancijskog fonda i pojašnjenju definicija. Budući da se radi o mjerama opće primjene i da su namijenjene izmjenama sporednih elemenata Direktive 2005/68/EZ, među ostalim tako da ju dopunjuju novim sporednim elementima, potrebno ih je donijeti u skladu s regulatornim postupkom s kontrolom koji je predviđen člankom 5.a Odluke 1999/468/EZ.

               (5)

               Direktivu 2005/68/EZ treba stoga na odgovarajući način izmijeniti.

               (6)

               Budući da su izmjene Direktive 2005/68/EZ izvršene ovom Direktivom tehničke prirode i da se odnose samo na postupak odbora, države članice ih ne trebaju prenijeti u nacionalno zakonodavstvo. Stoga u tu svrhu nije potrebno propisati odredbe,

         DONIJELI SU OVU DIREKTIVU:
   Članak 1.
   Izmjene
   Direktiva 2005/68/EZ mijenja se kako slijedi:

               1.

               Članak 55. mijenja se kako slijedi:

                           (a)

                           stavak 2. zamjenjuje se sljedećim:
                           „2.   Prilikom upućivanja na ovaj stavak primjenjuju se članak 5.a stavci 1. do 4. i članak 7. Odluke 1999/468/EZ, uzimajući u obzir odredbe njezinog članka 8.”;

                           (b)

                           stavak 3. briše se;

               2.

               U članku 56. uvodna fraza zamjenjuje se sljedećom:

      „Sljedeće provedbene mjere namijenjene izmjenama sporednih elemenata ove Direktive, među ostalim tako da ju dopunjuju, donose se u skladu s regulatornim postupkom s kontrolom iz članka 55. stavka 2.:”.

   Članak 2.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.
   Članak 3.
   Adresati
   Ova je Direktiva upućena državama članicama.

      Sastavljeno u Strasbourgu 11. ožujka 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  SL C 161, 13.7.2007., str. 45.

      (2)  Mišljenje Europskog parlamenta od 10. srpnja 2007. (još nije objavljeno u Službenom listu) i Odluka Vijeća od 3. ožujka 2008.

      (3)  SL L 323, 9.12.2005., str. 1. Direktiva kako je izmijenjena Direktivom 2007/44/EZ (SL L 247, 21.9.2007., str.1.).

      (4)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str.11.).

      (5)  SL C 255, 21.10.2006., str. 1.


title: Direktiva Komisije 2014/110/EU оd 17. prosinca 2014. o izmjeni Direktive 2004/33/EZ u pogledu kriterija za privremeno odbijanje davatelja alogeničnih doza krvi  Tekst značajan za EGP

text:
               20.12.2014

               HR

               Službeni list Europske unije

               L 366/81

         DIREKTIVA KOMISIJE 2014/110/EU
   оd 17. prosinca 2014.
   o izmjeni Direktive 2004/33/EZ u pogledu kriterija za privremeno odbijanje davatelja alogeničnih doza krvi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/98/EZ Europskog parlamenta i Vijeća od 27. siječnja 2003. o utvrđivanju standarda kvalitete i sigurnosti za prikupljanje, ispitivanje, preradu, čuvanje i promet ljudske krvi i krvnih sastojaka i o izmjeni Direktive 2001/83/EZ (1), a posebno njezin članak 29. stavak 2. točku (d),
   budući da:

               (1)

               Točkom 2.2. Priloga III. Direktivi Komisije 2004/33/EZ (2) utvrđuju se kriteriji za privremeno odbijanje davatelja oboljelih od zaraznih bolesti i davatelja koji napuštaju područje na kojem je prisutna zarazna bolest.

               (2)

               Točkom 2.2.1. Priloga III. Direktivi 2004/33/EZ utvrđuje se razdoblje odbijanja za potencijalne davatelje u trajanju od 28 dana nakon napuštanja područja na kojem postoji mogućnost prijenosa virusa Zapadnog Nila (WNV) na ljude.

               (3)

               Najnoviji znanstveni dokazi pokazuju da privremeno odbijanje takvih potencijalnih davatelja nije potrebno ako je rezultat testiranja provedenog tehnikom umnažanja nukleinske kiseline (NAT) negativan.

               (4)

               Stoga bi državama članicama koje to žele trebalo omogućiti da umjesto kriterija za privremeno odbijanje primjenjuju to testiranje.

               (5)

               Mjere predviđene ovom Direktivom u skladu su s mišljenjem Odbora osnovanog Direktivom 2002/98/EZ,

         DONIJELA JE OVU DIREKTIVU:
   Članak 1.
   Kriterij za privremeno odbijanje za virus Zapadnog Nila naveden u tablici (zadnji redak drugog stupca) u Prilogu III. točki 2.2.1. Direktive 2004/33/EZ zamjenjuje se sljedećim:

      „28 dana nakon napuštanja područja na kojem postoji rizik zaraze virusom Zapadnog Nila, osim ako je rezultat pojedinačnog NAT testiranja negativan”

   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2015. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 17. prosinca 2014.

            Za Komisiju

            Predsjednik

         Jean-Claude JUNCKER

      (1)  SL L 33, 8.2.2003., str. 30.

      (2)  Direktiva Komisije 2004/33/EZ od 22. ožujka 2004. o provedbi Direktive 2002/98/EZ Europskog parlamenta i Vijeća u odnosu na određene tehničke zahtjeve za krv i krvne sastojke (SL L 91, 30.3.2004., str. 25.).


title: Direktiva Vijeća 2013/12/EU od 13. svibnja 2013. o prilagodbi Direktive 2012/27/EU Europskog parlamenta i Vijeća o energetskoj učinkovitosti zbog pristupanja Republike Hrvatske

text:
               12/Sv. 5

               HR

               Službeni list Europske unije

               265

         32013L0012

               L 141/28

               SLUŽBENI LIST EUROPSKE UNIJE

         DIREKTIVA VIJEĆA 2013/12/EU
   od 13. svibnja 2013.
   o prilagodbi Direktive 2012/27/EU Europskog parlamenta i Vijeća o energetskoj učinkovitosti zbog pristupanja Republike Hrvatske
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Ugovor o pristupanju Hrvatske, a posebno njegov članak 3. stavak 4.,
   uzimajući u obzir Akt o pristupanju Hrvatske, a posebno njegov članak 50.,
   uzimajući u obzir prijedlog Europske komisije,
   budući da:

               (1)

               U skladu s člankom 50. Akta o pristupanju Hrvatske, ako je akte institucija koji su doneseni prije pristupanja potrebno prilagoditi zbog pristupanja, a potrebne prilagodbe nisu predviđene u tom aktu o pristupanju ili njegovim prilozima, Vijeće, odlučujući kvalificiranom većinom na prijedlog Komisije, u tu svrhu donosi potrebne akte ako Komisija nije donijela izvorni akt.

               (2)

               U Završnom aktu Konferencije na kojoj je sastavljen i usvojen Ugovor o pristupanju Hrvatske navodi se da su visoke ugovorne stranke postigle politički dogovor o nizu prilagodbi akata koje su donijele institucije, a potrebne su zbog pristupanja, te su pozvale Vijeće i Komisiju da te prilagodbe usvoje prije pristupanja, upotpunjene i ažurirane prema potrebi, kako bi se uzeo u obzir razvoj prava Unije.

               (3)

               Direktivom 2012/27/EU Europskog parlamenta i Vijeća (1) zahtijeva se od država članica da utvrde okvirne nacionalne ciljeve energetske učinkovitosti pri čemu bi države članice trebale voditi računa o potrošnji energije Unije 2020.

               (4)

               Zbog pristupanja Hrvatske potrebno je tehnički prilagoditi podatke o predviđenoj potrošnji energije Unije u 2020. radi odražavanja potrošnje u 28 država članica. Predviđanja iz 2007. pokazuju da je potrošnja primarne energije u 2020. iznosila 1 842 Mtoe za 27 država članica. Ista predviđanja pokazuju potrošnju primarne energije u 2020. od 1 853 Mtoe za 28 država članica, uključujući Hrvatsku. Smanjenjem od 20 % dobiva se iznos od 1 483 Mtoe u 2020., tj. smanjenje od 370 Mtoe u odnosu na predviđanja. Ova tehnička prilagodba je potrebna kako bi se Direktiva 2012/27/EU mogla primjenjivati u Hrvatskoj.

               (5)

               Direktivu 2012/27/EZ trebalo bi stoga na odgovarajući način izmijeniti,

         DONIJELO JE OVU DIREKTIVU:
   Članak 1.
   Direktiva 2012/27/EU mijenja se kako je utvrđeno u Prilogu ovoj Direktivi.
   Članak 2.
   Izmjene iz Priloga ovoj Direktivi ne dovode u pitanje rok predviđen u članku 28. stavku 1. prvom podstavku Direktive 2012/27/EU.
   Članak 3.
   Ova Direktiva stupa na snagu podložno stupanju na snagu Ugovora o pristupanju Hrvatske i od dana njegovog stupanja na snagu.
   Članak 4.
   Ova je Direktiva upućena državama članicama.

      Sastavljeno u Bruxellesu 13. svibnja 2013.

            Za Vijeće

            Predsjednik

         S. COVENEY

      (1)  SL L 315, 14.11.2012., str. 1.
   PRILOG
   Članak 3. Direktive 2012/27/EU mijenja se kako slijedi:

               (a)

               u stavku 1. drugom podstavku točka (a) zamjenjuje se sljedećim:

                           „(a)

                           da potrošnja energije u Uniji 2020. ne smije biti veća od 1 483 Mtoe primarne energije, odnosno 1 086 Mtoe krajnje energije;”;

               (b)

               stavak 2. zamjenjuje se sljedećim:
               „2.   Komisija do 30. lipnja 2014. procjenjuje ostvareni napredak i vjerojatnost da će Unija ostvariti potrošnju energije od najviše 1 483 Mtoe primarne energije i/ili najviše 1 086 Mtoe krajnje energije u 2020.”;

               (c)

               u stavku 3. točka (d) zamjenjuje se sljedećim:

                           „(d)

                           uspoređuje rezultate iz točaka od (a) do (c) s količinom potrošene energije potrebne kako u 2020. potrošnja energije ne bi prelazila 1 483 Mtoe primarne energije i/ili 1 086 Mtoe krajnje energije.”